
Grozījumi Ministru kabineta 2017. gada 25. aprīļa noteikumos Nr. 222 "Valsts un Eiropas Savienības atbalsta piešķiršanas kārtība 16. pasākuma "Sadarbība" 16.1. apakšpasākumam "Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai" un 16.2. apakšpasākumam "Atbalsts jaunu produktu, metožu, procesu un tehnoloģiju izstrādei" atklātu projektu iesniegumu konkursu veidā"
Izdoti saskaņā ar Lauksaimniecības un lauku attīstības likuma 5.panta ceturto daļu


 
· Izdarīt Ministru kabineta 2017. gada 25. aprīļa noteikumos Nr. 222 "Valsts un Eiropas Savienības atbalsta piešķiršanas kārtība 16. pasākuma "Sadarbība" 16.1. apakšpasākumam "Atbalsts Eiropas Inovāciju partnerības lauksaimniecības ražīgumam un ilgtspējai lauksaimniecības ražīguma un ilgtspējas darba grupu projektu īstenošanai" un 16.2. apakšpasākumam "Atbalsts jaunu produktu, metožu, procesu un tehnoloģiju izstrādei" atklātu projektu iesniegumu konkursu veidā" (Latvijas Vēstnesis, 2017, 92., 249. nr.; 2018, 43., 187. nr.; 2021, 122.) šādus grozījumus:
· 1. Izteikt 5.5. apakšpunktu šādā redakcijā:
· "5.5. produktīvās investīcijas – tieši ar projekta mērķi saistīti ieguldījumi materiālajos aktīvos (piemēram, tehnikā, iekārtās un to aprīkojumā), kas pēc projekta īstenošanas var tikt izmantoti saimnieciskajā darbībā un kas tieši nodrošina peļņas gūšanu vai produktu ražošanas procesus;".
· 2. Izteikt 5.9. apakšpunktu šādā redakcijā:
· "5.9. lauksaimnieks - juridiska vai fiziska persona, kas ražojusi lauksaimniecības produktus un guvusi ieņēmumus no lauksaimniecības produktu pārdošanas pēdējā noslēgtajā gadā;".
·  
· 3. Aizstāt 51. punktā vārdus "komisijai klātienē" ar vārdu "publiski".
· 4. Papildināt noteikumus ar 54.1.1 apakšpunktu šādā redakcijā:
· "54.1.1 vadošais partneris ir primārais ražotājs lauksaimniecības vai mežsaimniecības nozarē, vai lauksaimniecības produktu pārstrādātājs;".
· 5. Svītrot 59.1. apakšpunktā  tekstu "vai papīra formā divos eksemplāros, pievienojot tā kopiju, kas elektroniskā veidā ierakstīta ārējā datu nesējā. Lauku atbalsta dienests vienu projekta iesnieguma papīra eksemplāru kopā ar apliecinājumu par projekta reģistrēšanu atdod pretendentam.".
· 6. Izteikt 65. un 66. punktu šādā redakcijā:
· "65. Atbalsta intensitāte ir 90 procentu no attiecināmajām izmaksām 16.1.apakšpasākumā un 70 procenti no attiecināmajām izmaksām 16.2.apakšpasākumā.
· "66. Produktīvajām investīcijām atbalsta intensitāte ir ne vairāk kā 30 procenti no attiecināmajām izmaksām.".
·  
· 7. Izteikt 73. punktu šādā redakcijā:
· "73. Pēdējo maksājumu atbalsta saņēmējs saņem pēc projekta iesniegumā paredzēto ieguldījumu īstenošanas, projekta rezultātu publiskošanas saskaņā ar šo noteikumu 9.punktu un maksājuma pieprasījuma iesniegšanas Lauku atbalsta dienestā. Pēdējo maksājumu pieprasījumu iesniedz kopā ar gala pārskatu par projekta īstenošanas rezultātiem.".
· 8. Izteikt 75. punkta ievaddaļu šādā redakcijā:
· "75. Projektā nodarbinātā personāla atalgojuma likmes nosaka samērīgi, ņemot vērā darba apjomu, specifiku un attiecīgā speciālista darba algas stundas likmi darba tirgū  vai Centrālās statistikas pārvaldes datus par vidējām atalgojuma likmēm Latvijā pētniecības un attīstības projektos nodarbinātajiem. Atalgojuma likmes neskaitot darba devēja valsts sociālās apdrošināšanas obligātās iemaksas, ir šādas:".
· 9. Izteikt 77.10. apakšpunktu šādā redakcijā:
· "77.10. izmaksas, kas saistītas ar tādu iekārtu, iekārtu daļu vai programmatūru aizstāšanu ar jaunām iekārtām, iekārtu daļā vai programmatūrām, kuru parametri salīdzinājumā ar esošajām neatšķiras un kuras nenodrošina izmaiņas produktā vai tehnoloģiskajā procesā ar racionalizāciju, modernizāciju vai diversifikāciju;".
· 10. Papildināt noteikumus ar 77.11. apakšpunktu šādā redakcijā:
· "77.11. izmaksas, kas saistītas ar ikdienas saimnieciskās darbības nodrošināšanu.".
· 11. Aizstāt 79., 80., 81., 82. punktā ciparu "74.8" ar ciparu "74.2.4.".

